《朝中措（寿刘仲吉）》
宋代·熊节

麒麟早贵挂朝冠。自合侍金銮。收拾经纶事业，从容游戏人间。

祗今侍彩，符分楚甸，名在蓬山。直待疏封大国，秋光长映朱颜。

作者简介：建宁建阳人，字端操。初名汝舟，字元用。幼聪慧，十岁读《易》，遇难即问，得解乃止。宁宗庆元五年进士。累官通直郎，尝知闽清县事。有《性理群书》、《中庸解》、《智仁堂稿》。